Legal Document

Category: 331

Text:
82. ΑΠΟΦΑΣΗ ΥΠΟΥΡΓΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 22148/2212 της 4/25 Αυγ. 1997  (ΦΕΚ Β΄ 728) Συμπλήρωση της 19775/2871/14.7.1988 απόφασης Υπουργού Μεταφορών και Επικοινωνιών για τον καθορισμό των αρχών αρμοδιότητας Ταχ. Ταμιευτηρίου δικαιουμένων επίσημης σφραγίδας κ.λ.π. Έχοντας υπόψη: 1.Τις διατάξεις της παρ. 3 του άρθρ. 6 και της παρ. 1 του άρθρ. 7 του Ν.Δ. 48/1975 «Περί της Εθνικής σημαίας του τύπου των σφραγίδων των Δημοσίων Αρχών κ.λ.π.». 2.Τις διατάξεις του άρθρ. 20 του Π.Δ. 366/96 «Οργανισμός του Ταχυδρομικού Ταμιευτηρίου». 3.Την με αριθ. 19775/2871/14.7.1988 απόφασή μας (ΦΕΚ 537/Β/1.8.1988) με την οποία καθορίστηκαν οι αρχές αρμοδιότητας του Ταχυδρομικού Ταμιευτηρίου που δικαιούνται να έχουν δική τους σφραγίδα καθώς και τα υπεύθυνα για τη φύλαξη όργανα. 4.Το γεγονός ότι παρίσταται ανάγκη τήρησης σφραγίδας της Υπηρεσίας στην έδρα της Περιφ. Δ/νσης Ηρακλείου Κρήτης, μετά την ισχύ του νέου Οργανισμού του Ταχυδρομικού Ταμιευτηρίου (Π.Δ. 366/96), αποφασίζουμε: Συμπληρώνουμε την αριθ. 19775/2871/14.7.1988 απόφασή μας και: α)καθορίζουμε και την Περιφ. Δ/νση Ηρακλείου Κρήτης ως αρχή αρμοδιότητας Ταχυδρομικού Ταμιευτηρίου που δικαιούται να έχει δική της σφραγίδα και β)ορίζουμε ως αρμόδιο όργανο για τη φύλαξη της σφραγίδας της Περιφ. Δ/νσης Ηρακλείου Κρήτης τον εκάστοτε Προϊστάμενο της Δ/νσης αυτής. Η κατασκευή της σφραγίδας αυτής θα γίνει σύμφωνα με τις διατάξεις της παρ. 3 του άρθρ. 6 του Ν.Δ. 48/1975. Κατά τα λοιπά ισχύει η με αριθ. 19775/2871/ 14.7.1988 απόφασή μας.